Nóg rok-voorspellings vir die Oscars PLUS ons kies die sterre se SA eweknieë | SARIE
Nóg rok-voorspellings vir die Oscars PLUS ons kies die sterre se SA eweknieë	deur SARIE.com-span
Jennifer Lawrence is hierdie jaar benoem vir Beste Ondersteundende Aktrise vir haar rol as Rosalyn Rosenfeld in American Hustle.
Sy het in 2013 met die Oscar vir Beste Aktrise weggestap vir haar rol in Silver Linings Playbook. Sy was ook in 2011 benoem vir Best Ondersteunende Aktrise in Winter’s Bone.
Jennifer se styl
Jennifer, as gesig van Dior, word deur dié luukse modehuis aangetrek vir elke glans-geleentheid. Die meerderheid van haar rooitapyt-keuses bestaan uit moulose aandrokke, maar sy speel graag met kleur.
Dior se nuutste reeks by die Paryse Modeweek het meestal bestaan uit blou, wit en rooi. Dit is gemaak van ’n interessante materiaal wat lyk soos deursigtige sirkels (sien die foto’s hieronder). Ons dink dat haar rok hierby sal aansluit, maar meer glansryk soos ’n Ralph Lauren-skepping sal wees.
Ons kies ook vir haar vlootblou, omdat dit een van die min kleure is wat sy nie onlangs gedra het nie.
Christian Dior by Parys Haute Coute Modeweek. FOTO: Instagram
Ralph Lauren by Mercedes-Benz New York Modeweek. FOTO: Instagram
Jennifer se rokkeuse die afgelope paar maande:
Jennifer in ‘n pers Dior-skepping FOTO: Instagram
By vanjaar se Golden Globe-toekenningsFOTO: Gallo Images / Getty Images
Julia Roberts ding met Jennifer mee vir Beste Ondersteunende Aktrise vir haar rol in August: Osage County.
Julia Roberts het in 2000 ’n Oscar gewen vir haar hoofrol in Erin Brockovich.
Julia se styl
Julia se styl is deesdae baie meer waaghalsig en sy het onlangs begin om meer kleurryke rokke te dra. Sy het ook vir die SAG-toekennigns ’n pienk eenstuk gekies.
Ons dink sy sal asemrowend lyk in hierdie blompatroon-aandrok van Honor Woman (foto onder). Die bostuk is vleiend vir haar fyn figuur en die onderdeel wat meer uitklok, is baie glansryk.
Die rok, wat reeds besig is met die blommotiewe, vra nie vir baie juweliersware nie – iets waarvoor Julia nie baie lief is nie.
Honor Woman by Mercedes-Benz New York Modeweek. FOTO: Instagram
Julia se rokkeuse die afgelope paar maande:
Julia Roberts by die SAG- toekennings. FOTO: Instagram
Julia Roberts se pienk eenstuk met ‘n V-halslyn
Jennifer en Julia se Suid-Afrikaanse eweknieë
Ons dink Nadia Valvekens is SA se eie Jennifer. Buiten vir hul blonde kapsels is albei uitstekende aktrises wat uitblink in dramatiese rolle.
Donnalee Roberts se groot glimlag en lewendige persoonlikheid herinner ons aan Hollywoord se sweetheart, Julia.
FOTO: Leana Clunies-Ross FOTO: Gallo Images / Getty Images